Document ID: /fineweb-2-swissfilter-quality_10-filterrobots/filtered/02038.jsonl.gz/6693

Ina gronda midada na saja quai betg per el, di il president communal Simon Willi. La responsabladad saja medem gronda – enstagl da decider en la suprastanza communala saja il gremi da decisiun ussa la direcziun cun il chanzlist ed il manader dal lavuratori.
La suprastanza communala possia ussa sa concentrar sin lavurs strategias, la direcziun saja la part operativa. Il favrer avevan radund 75% da las votantas e dals votants decidì la midada per introducir il nov sistem da direcziun. Cun acceptar en la radunanza communala er las midadas da lescha, è ussa la direcziun er legitimada.
Quant grond ch'il pensum vegn ad esser per el, na sa Simon Willi il mument anc betg. Avant eran quai 50% – el quinta che quai restia circa medem.